Laižuva

Laižuva on alev Leedus Mažeikiai rajoonis, Laižuva valla halduskeskus. Laižuva asub Läti piiri ääres Vadakstise jõe kaldal. Alevit läbib Mažeikiai ja Jelgava vaheline raudtee. Vene keeles on Laižuva kohta olnud kasutusel nimekuju Лайжево.Лайжево. Географическо-статистический словарь Российской империи, Kd. 3 (Лаарсъ — Оятъ). СПб, 1867, 10 lk.

Alevis on algkool ja raamatukogu. Laižuvas asub aastal 1884 valminud kirik. Osaliselt ulatub alevisse Natura 2000 ala Venta keskjooks.https://www.geoportal.lt/map/

Ajalugu

Ehkki Laižuvat on esimest korda mainitud XV sajandil, tekkis sinna küla siiski alles 1568. aastal. XVII sajandi esimesel poolel sai Laižuvast alev. Aastal 1635 on esimest korda mainitud Laižuva kirikut. XVIII sajandil tekkis alevi juurde mõis. Aastal 1773 valmis Laižuvas uus kirik.

XIX sajandi alguses hakkas tegutsema kihelkonnakool. Aastal 1873 ehitati läbi alevi raudtee. Aastal 1884 põles Laižuva kirik maha, uus kirik valmis aastal 1889. Kirik oli punastest tellistest, seda ehtisid kaks torni. Aastal 1898 kehtestati koolis õppekeeleks vene keel.

Teine maailmasõda mõjus alevile laastavalt, see põles maha. Ka lasid taganevad Saksa väed aastal 1944 õhku sealse kiriku, ent juba samal aastal taastati see osaliselt. Pärast sõda tegutsesid alevi ümbruses Leedu metsavennad. Nõukogude ajal oli Laižuva kolhoosikeskus.

 Kaitstavad mälestised 

Muinsuskaitse all on sealne vana kalmistu, mis oli kasutusel XIX sajandist XX sajandi esimese pooleni. Kalmistut ümbritseb piirdemüür.Laižuvos senosios kapinės Ka on kaitse all Laižuva vana juudi kalmistu. See oli kasutusel teise kalmistuga samal ajal. Kalmistul on säilinud arvukalt maakivist hauakive heebreakeelsete mälestustekstidega.Laižuvos žydų senosios kapinės

Laižuva kirikuaed koos sealse kabeliga on muinsuskaitse all. Kirikuaia piirdemüür valmis aastal 1820. Aastal 1883 rajati sinna kabel.Laižuvos Švč. Trejybės bažnyčios šventoriaus tvora ir Kryžiaus kelio koplytėlės Kaitse all on ka hoone aadressil Dariaus ir Girėno g. 15. Tegemist on kahekorruselise punastest tellistest ehitisega. Lõunafassaadi keskosas on risaliit.Pastatas Linna surnuaial on kaitse all luuletaja Justinas Antanas Vienažindys - Vienužise haud.Poeto, kunigo Antano Justino Vienažindžio-Vienužio kapas

Pilte


Elanikkond

<tr valign=top><td>
 118 (1841)
 481 (1867)
 931 (1897)
 410 (1902)
 845 (1923)
 400 (1959)
 423 (1970)
<td>
 479 (1979)
 461 (1985)
 557 (1989)
 560 (2001)
 680 (2006)
 485 (2011)
 375 (2021)

Tuntud elanikke

Vytautas Lalas – Leedu raskejõustiklane
Antanas Vienažindys – Leedu vaimulik ja luuletaja
Juozas Tumas-Vaižgantas – Leedu kirjanik

 Viited 

 Välislingid 

Alev portaalis vietoves.Lt
Alev Mažeikiai piirkonna entsüklopeedias

Kategooria:Leedu alevid
Kategooria:Mažeikiai rajoon